****

**ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งที่สูงขึ้น**

**สำหรับตำแหน่งผู้บริหารขององค์การบริหารส่วนตำบลช่อระกา**

**เรื่อง รับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งสูงขึ้น สำหรับตำแหน่ง**

**ผู้บริหารขององค์การบริหารส่วนตำบลช่อระกา อำเภอบ้านเหลื่อม จังหวัดนครราชสีมา**

**ตำแหน่ง ผู้อำนวยการกองคลัง (นักบริหารงานการคลัง ระดับ ๗)**

**------------------------------**

ด้วยองค์การบริหารส่วนตำบลช่อระกา มีตำแหน่งผู้บริหารว่าง จึงมีความประสงค์ดำเนินการสรรหาบุคคลเพื่อแต่งตั้งให้ดำรงตำแหน่งที่สูงขึ้น สำหรับผู้ดำรงตำแหน่งบริหารขององค์การบริหารส่วนตำบล ตำแหน่ง ผู้อำนวยการกองคลัง (นักบริหารงานการคลัง ระดับ ๗)

อาศัยอำนาจตามข้อ ๑๐๗ แห่งประกาศคณะกรรมการพนักงานส่วนตำบลจังหวัดนครราชสีมา เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๒๔ ตุลาคม ๒๕๔๕ และแก้ไขเพิ่มเติม จึงประกาศรับสมัครคัดเลือกพนักงานส่วนตำบล เพื่อแต่งตั้งให้ดำรงตำแหน่งสูงขึ้น สำหรับตำแหน่งผู้บริหารขององค์การบริหารส่วนตำบล ตำแหน่ง ผู้อำนวยการกองคลัง (นักบริหารงานการคลัง ระดับ ๗) โดยมีรายละเอียดดังนี้

**๑. ตำแหน่งที่รับสมัครคัดเลือกพนักงานส่วนตำบลเพื่อดำรงตำแหน่งที่สูงขึ้นสายงานผู้บริหาร**

๑.๑ ผู้อำนวยการกองคลัง (นักบริหารงานการคลัง ระดับ ๗) จำนวน ๑ อัตรา

**๒. คุณสมบัติของผู้มีสิทธิสมัครเข้ารับการคัดเลือกและความรู้ความสามารถที่ต้องการ**

ผู้สมัครคัดเลือกจะต้องเป็นผู้มีคุณสมบัติครบถ้วนตามคุณสมบัติเฉพาะสำหรับตำแหน่ง ตามมาตรฐานกำหนดตำแหน่งที่จะแต่งตั้ง รายละเอียดตำแหน่งหน้าที่ความรับผิดชอบของตำแหน่ง ลักษณะงานที่ปฏิบัติ คุณสมบัติของ ผู้สมัครและความรู้ความสามารถที่ต้องการของตำแหน่งที่จะดำเนินการคัดเลือกครั้งนี้ เป็นไปตามรายละเอียดแนบท้ายประกาศนี้ (ภาคผนวก ก.)

**๓. หลักเกณฑ์และวิธีการในการคัดเลือก**

คณะกรรมการคัดเลือกฯ จะดำเนินการคัดเลือก โดยประเมินจากวิสัยทัศน์และผลงานของผู้สมัครเข้ารับการคัดเลือก โดยวิธีสอบสัมภาษณ์ เพื่อให้ได้ข้อมูลที่แสดงออกถึงความรู้ความสามารถ และความเหมาะสมของผู้สมัครเข้ารับการคัดเลือกตามที่เห็นสมควร (ภาคผนวก ข.)

/ ๔. กำหนดวัน เวลา.....

- ๒ –

**๔. กำหนดวัน เวลา สถานที่รับสมัคร ดังนี้**

ให้ผู้มีสิทธิเข้ารับการคัดเลือก สามารถยื่นใบสมัครและเอกสารต่างๆ ตามที่คณะกรรมการคัดเลือกฯกำหนดได้ด้วยตนเอง ณ ที่ทำการองค์การบริหารส่วนตำบลช่อระกา อำเภอบ้านเหลื่อม จังหวัดนครราชสีมา **ตั้งแต่วันที่ ๑๖ พฤษภคม – ๕ มิถุนายน ๒๕๕๗ ในวันและเวลาราชการ** โดยผู้สมัครเข้ารับการคัดเลือกฯ ต้องมีคุณสมบัติครบถ้วนนับถึงวันสุดท้ายของการรับสมัครตามประกาศนี้

**๕. กำหนดวัน เวลา สถานที่ดำเนินการคัดเลือก ดังนี้**

- วันดำเนินการคัดเลือก วันเสาร์ที่ ๑๔ มิถุนายน ๒๕๕๗

- สถานที่ดำเนินการคัดเลือก ณ หอประชุมองค์การบริหารส่วนตำบลจอหอ

อำเภอเมืองนครราชสีมา จังหวัดนครราชสีมา

**๖. การประกาศรายชื่อผู้มีสิทธิเข้ารับการคัดเลือก**

กำหนดวันประกาศรายชื่อผู้มีสิทธิเข้ารับการคัดเลือก ใน**วันที่ ๖ มิถุนายน ๒๕๕**๗ ณ ที่ทำการองค์การบริหารส่วนตำบลช่อระกา อำเภอบ้านเหลื่อม จังหวัดนครราชสีมา

**๗. เอกสารและหลักฐานในการสมัครเข้ารับการคัดเลือก ฯ**

หากประสงค์จะสมัครเข้ารับการคัดเลือก ให้ยื่นใบสมัครด้วยตนเองต่อเจ้าหน้าที่รับสมัครคัดเลือกพร้อมหลักฐาน ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับ ดังนี้

(๑) ใบสมัครพร้อมหลักฐานเกี่ยวกับประวัติบุคคลและประวัติการรับราชการ (ภาคผนวก ค.)

(๒) สำเนาบัตรประจำตัวเจ้าหน้าที่ของรัฐหรือบัตรประจำตัวประชาชน จำนวน ๑ ฉบับ

(๓) สำเนาบัตรประวัติพนักงานส่วนตำบล จำนวน ๑ ฉบับ

(๔) รูปถ่ายสวมเครื่องแบบข้าราชการ หน้าตรง ไม่สวมหมวก และไม่สวมแว่นดำ

ขนาด ๑ นิ้ว ถ่ายไว้ไม่เกิน ๑ ปี จำนวน ๓ รูป โดยเขียนชื่อและชื่อสกุล หลังรูปถ่าย

ด้วยตนเอง

(๕) สำเนาใบปริญญาบัตร จำนวน ๑ ฉบับ เพื่อแสดงคุณวุฒิซึ่งเป็นคุณสมบัติเฉพาะสำหรับ ตำแหน่งที่สมัครเข้ารับการคัดเลือก

(๖) ใบรับรองแพทย์ ซึ่งแสดงว่าไม่เป็นโรคที่ต้องห้ามตาม กฎ ก.พ. ฉบับที่ ๓ (พ.ศ. ๒๕๓๕) ออกให้ไว้ไม่เกิน ๑ เดือน นับตั้งแต่วันที่ตรวจร่างกาย จำนวน ๑ ฉบับ

(๗) หนังสือยินยอมจากหน่วยงานต้นสังกัด อนุญาตให้มาสมัครเข้ารับการคัดเลือกฯ

(๘) แบบแสดงวิสัยทัศน์ในการปฏิบัติงานในตำแหน่งที่เข้ารับการคัดเลือก มีความยาว

ไม่เกิน ๕ หน้ากระดาษ A๔ จำนวน ๑๐ ชุด (ผนวก ง.)

(๙) ผลงานที่ประสบความสำเร็จดีเด่น (๒ เรื่อง) ไม่น้อยกว่า ๕ หน้ากระดาษ A๔ จำนวน ๑๐ ชุด

/ สำหรับการสมัคร......

-๓-

สำหรับการสมัครคัดเลือกในครั้งนี้ ให้ผู้สมัครคัดเลือกตรวจสอบและรับรองตนเองว่า เป็นผู้มีคุณสมบัติเฉพาะสำหรับตำแหน่งตรงตามประกาศรับสมัครคัดเลือก หากภายหลังปรากฏว่าผู้สมัครเข้ารับการคัดเลือกรายใดมีคุณสมบัติดังกล่าวไม่ครบถ้วน คณะกรรมการคัดเลือกฯ จะถือว่าเป็นผู้ขาดคุณสมบัติใน การเข้ารับการคัดเลือกและไม่มีสิทธิได้รับการแต่งตั้งให้ดำรงตำแหน่งที่เข้ารับการคัดเลือกพนักงานส่วนตำบล เพื่อแต่งตั้งให้ดำรงตำแหน่งสูงขึ้น สำหรับตำแหน่งผู้บริหารขององค์การบริหารส่วนตำบล ตำแหน่ง ผู้อำนวยการกองคลัง (นักบริหารงานการคลัง ระดับ ๗)

**๘. ค่าธรรมเนียมการสมัคร**

ผู้สมัครเข้ารับการคัดเลือก ตำแหน่งสายงานผู้บริหารดังกล่าว จะต้องเสียค่าธรรมเนียม การสมัครจำนวน ๔๐๐ บาท (สี่ร้อยบาทถ้วน)

**๙. การปฏิบัติตนในการสัมภาษณ์แสดงวิสัยทัศน์และเสนอผลงาน**

คณะกรรมการคัดเลือกฯ จะดำเนินการคัดเลือก โดยให้เป็นไปตามที่กำหนดไว้ (ผนวก จ.)

**๑๐. หลักเกณฑ์ในการพิจารณาขึ้นบัญชีผู้ผ่านการคัดเลือก**

การตัดสินว่าผู้ใดเป็นผู้ได้รับการคัดเลือก จะต้องได้คะแนนสมรรถนะหลักทางการบริหาร การปฏิบัติงานในหน้าที่ ความประพฤติและคุณลักษณะอื่น ๆ และคุณสมบัติของผู้สมัครคัดเลือก รวมกันไม่ต่ำกว่าร้อยละหกสิบ การขึ้นบัญชีผู้ผ่านการคัดเลือกจะจัดลำดับจากผู้ที่ได้คะแนนสูงสุดไปหาผู้ที่ได้คะแนนต่ำสุด และจะพิจารณาโดยหากคะแนนรวมของแต่ละบุคคลเท่ากัน ให้จัดลำดับผู้ที่ได้คะแนนรวมเท่ากัน ดังนี้

๑) ถ้าคะแนนรวมเท่ากัน ให้พิจารณาจากคะแนนสัมภาษณ์ก่อน

๒) ถ้าคะแนนสัมภาษณ์เท่ากัน ให้พิจารณาจากผู้ที่ได้รับการแต่งตั้งให้ดำรงตำแหน่งในระดับปัจจุบัน

ก่อน

๓) ถ้าได้รับแต่งตั้งให้ดำรงตำแหน่งและระดับพร้อมกัน ให้พิจารณาจากเงินเดือนมากกว่า

๔) ถ้าเงินเดือนเท่ากัน ให้พิจารณาจากอายุราชการ

๕) ถ้าอายุราชการเท่ากัน ให้พิจารณาจากเครื่องราชอิสริยาภรณ์ชั้นสูงกว่า

๖) ถ้าเครื่องราชอิสริยาภรณ์ชั้นเดียวกัน ให้พิจารณาผู้ใดได้รับก่อน

๗) ถ้าได้รับเครื่องราชอิสริยาภรณ์ในชั้นเดียวกันพร้อมกัน ให้พิจารณาผู้ใดมีอายุมากกว่า

**๑๑. การขึ้นบัญชีผ่านการคัดเลือก**

บัญชีรายชื่อผู้ผ่านการคัดเลือกตามประกาศนี้ ให้ใช้ได้ไม่เกิน ๖๐ วัน นับแต่วันประกาศผล การคัดเลือก โดยให้ใช้สำหรับการแต่งตั้งผู้บริหารขององค์การบริหารส่วนตำบลช่อระกา อำเภอบ้านเหลื่อม จังหวัดนครราชสีมา เท่านั้น และผู้ผ่านการคัดเลือกจะถูกยกเลิกการขึ้นบัญชีเมื่อกรณีใดกรณีหนึ่ง ดังต่อไปนี้

/ ๑) ผู้นั้นได้รับการแต่งตั้ง.....

- ๔ –

๑) ผู้นั้นได้รับการแต่งตั้งให้ดำรงตำแหน่งที่คัดเลือกได้ไปแล้ว

๒) ผู้นั้นขอสละสิทธิ์ในการแต่งตั้งให้ดำรงตำแหน่งที่คัดเลือกได้

๓) ผู้นั้นออกจากราชการไปไม่ว่าด้วยเหตุใดก็ตาม ก่อนจะได้รับการแต่งตั้ง

๔) เมื่อคณะกรรมการพนักงานส่วนตำบลจังหวัดนครราชสีมา มีมติในเรื่องดังกล่าวเป็นอย่างอื่น

**๑๒.** **ประกาศผลการคัดเลือก**

องค์การบริหารส่วนตำบลช่อระกา จะประกาศผลการคัดเลือก ในวันที่ ๑๔ มิถุนายน ๒๕๕๗ สามารถดูผลการคัดเลือกได้ที่ ที่ทำการองค์การบริหารส่วนตำบลช่อระกา อำเภอบ้านเหลื่อม จังหวัดนครราชสีมา โทร. ๐-๔๔๗๕-๖๒๘๕-๖ หรือ สำนักงานส่งเสริมการปกครองท้องถิ่นจังหวัดนครราชสีมา ศาลากลางจังหวัดนครราชสีมา ชั้น ๓

**จึงประกาศให้ทราบโดยทั่วกัน**

**ประกาศ ณ วันที่ ๑ เดือน พฤษภาคม พ.ศ. ๒๕๕๗**

(ลงชื่อ)

( นายประหยัด เจริญศรี )

กรรมการผู้ทรงคุณวุฒิใน ก.อบต.จ.นม.

ประธานกรรมการคัดเลือกพนักงานส่วนตำบล

เพื่อแต่งตั้งให้ดำรงตำแหน่งที่สูงขึ้นสำหรับตำแหน่งผู้บริหาร

องค์การบริหารส่วนตำบลช่อระกา